***Ahojte deti !***

Tohtotýždňové TKC sa zameria na tému **Problém.**

Popri mnohých dobrých veciach, ktoré nás v živote stretnú, sa nám v živote stávajú i zlé veci. Niekedy sa im nemôžeme vyhnúť, ale je v našej moci sa im brániť a nenechať ich, aby na nás napáchali toľko škody.

 Čo sú tie zlé veci, ktoré sa najčastejšie stávajú? Napríklad, ak spolužiaci či iná skupina ľudí niekoho šikanuje, alebo jednoducho keď niekto niekomu vedome ubližuje, vyhráža sa mu, berie mu veci, vysmieva sa mu, alebo robí niečo iné zlé.

Najúčinnejším a najjednoduchším spôsobom, ak ti niekto ubližuje, je zavolať o pomoc. Či už doslovne, hneď vtedy, keď mi niekto robí zle, alebo hneď ako sa to dá, obrátiť sa na niekoho, kto mi môže pomôcť – či už sú to rodičia, učitelia, policajti, pedagogicko-psychologická poradňa alebo niekto, komu dôveruješ.

**Úloha 1:** Pouvažuj nad tým, kto sú ľudia, na ktorých sa vieš obrátiť, keď máš nejaký problém?

**Úloha 2:** Otvor ďalší súbor, kde sa nachádza prezentácia a porozmýšľaj nad tým, kto sa ti v prezentácii zdá silnejší.

Svoje úvahy môžeš zhrnúť do jednej vety alebo slova a poslať na náš e-mail: psycholog.lvs.kesov@gmail.com

Rovnako stále platí, že pri akýchkoľvek otázkach nás neváhaj kontaktovať na vyššie uvedený mail.

Myslíme na Vás.

S pozdravom a prianím pekných dní,

Teta psychologička ***Jana*** a vaša nová teta psychologička***Ema.***